孫東

孫東，係香港政府現任創新科技及工業局局長，係頭一個用普通話做溝通語言嘅香港特別行政區主要官員。

佢做過香港立法會選舉委員會界別議員，同埋香港城市大學生物醫學工程學系主任及講座教授，佢亦都係加拿大工程院院士、歐洲科學與人文學院院士，同埋美國電機電子工程師學會會士。

簡歷
孫東喺北京出世，喺1994年到香港攻讀博士學位，之後去海外深造，2000年返香港創辦高新科技公司，同喺香港城市大學做教授。

2021年12月19號，佢喺科技創新界以1,124票排名第30贏得議席，由2022年1月1號上任。

2022年4月，佢喺李家超無提政綱嘅情況下，有份提名李家超參與2022年香港行政長官選舉。

佢喺2022年6月19號辭去立法會議員職務，同日畀國務院根據候任行政長官李家超嘅提名而任命為創科工業局局長，7月1號就職。

言論

以造假展覽聲稱香港重返國際 
喺2023年，包括機電工程署同香港警察等一啲政府部門同埋機構，喺「日內瓦國際發明展」獲獎，孫東就聲稱，香港代表團嘅參與正係香港重返世界舞台嘅最佳證明。但香港同台灣都曾經有傳媒人批評呢個活動嘅公信力，其中台灣《商業周刊》喺2013年就分析指，所謂嘅攞獎，其實獲獎率好高，而時事評論員馮睎乾亦揶揄，呢個展覽根本係「第三世界盛事」。

Department of Biomedical Engineering | City University of Hong Kong，香港城市大學 工學院 生物醫學工程學系 
 GovHK 香港政府一站通：創新科技及工業局局長 孫東

香港政府官員
類:前香港立法會議員
類:香港大專院校教授
類:多倫多大學舊生
類:香港中文大學舊生
類:清華大學舊生
類:北京人
東